
1. UVOD

	Sukladno članku 26. Zakona o proračunu (NN 144/21) potrebno je donijeti Upute za izradu proračuna jedinica lokalne i područne samouprave koje se dostavljaju proračunskim i izvanpračunskim korisnicima jedinicama lokalne i područne samouprave kojima se određuje da sastavni dio proračuna čine i financijski planovi korisnika koji moraju biti sastavljeni na isti način i sa istim sastavnim elementima kao i proračuni.

	Ministarstvo financija je izradilo upute za izradu proračuna jedinica lokalne i područne  samouprave za razdoblje 2027. - 2029. godine na temelju:

· Temeljnih makroekonomskih pokazatelja za razdoblje 2027. - 2029.,
· Metodologije izrade prijedloga financijskog plana proračunskih i izvanproračunskih korisnika jedinica lokalne i područne (regionalne) samouprave,
· Upute upravnih tijela za financije,
· Metodologije izrade proračuna jedinica lokalne i područne (regionalne) samouprave;
· Transparentnosti proračuna,
· Novosti, odnosno izmjena u poreznom sustavu,
· Planiranja rashoda proračunskih korisnika i postupanja s viškovima u sklopu decentraliziranih funkcija te
· Dostave dokumenata i unosa podataka:

	Metodologija za izradu prijedloga financijskog plana odnosno proračuna jedinice lokalne i područne  samouprave propisana je Zakonom o proračunu i podzakonskim aktima kojim se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i Računskom planu.
	Važnost procesa planiranja prepoznata je i u kontekstu davanja Izjave o fiskalnoj odgovornosti temeljem Zakona o fiskalnoj odgovornosti ( NN 111/18, 83/23)  i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19).
	Prema dobivenim smjernicama i uputama Jedinstveni upravni odjel Općine Vojnić planira ostvarenje prihoda i okvirni rast rashoda korisnika proračuna temeljem prioriteta.
	Čelnik jedinice lokalne i područne (regionalne) samouprave odnosno proračunskog i izvanproračunskog korisnika odgovoran je za zakonito i pravilno planiranje i izvršavanje proračuna odnosno financijskog plana i za svrhovitost, učinkovitost i za ekonomično raspolaganje proračunskim sredstvima proračuna odnosno financijskog plana.

1. PRIMJENA ZAKONA O FISKLANOJ ODGOVORNOSTI I UREDBE O SASTAVLJANJU I PREDAJI IZJAVE O SIKALNOJ ODGOVORNOSTI I IZVJEŠTAJA O PRIMJENI FISKLANIH PRAVILA

	Zakonom o fiskalnoj odgovornosti (NN 111/18, 83/23) uvedena je obveza davanja Izjave o fiskalnoj odgovornosti. Uredbom o sastavljanju i predaji Izjave o fiskalnoj odgovornosti i Izvještaja o primjeni fiskalnih pravila ( NN 95/19) detaljnije je razrađen način davanja same  Izjave.
	Izjava o fiskalnoj odgovornosti je izjava kojom čelnik jedinice lokalne samouprave potvrđuje zakonito, namjensko i svrhovito korištenje sredstava, učinkovito i djelotvorno funkcioniranje sustava financijskog upravljanja i kontrola u okviru proračunom utvrđena sredstva.  Izjava se može dati i u slučaju uočenih slabosti i nepravilnosti ako uočene slabosti i nepravilnosti ne utječu na zakonito, namjensko i svrhovito korištenje sredstava. Uz Izjavu načelnici općina, gradonačelnici, odnosno župani dužni su dostaviti Ministarstvu financija u rokovima utvrđenim Uredbom i popunjeni Upitnik o fiskalnoj odgovornosti, Plan otklanjanja slabosti i nepravilnosti i Mišljenje unutarnjih revizora o sustava u financijskog upravljanja i kontrola za područja koja su bila revidirana.

	Dakle, jedinice lokalne i područne  samouprave obvezne su provjeriti kod proračunskih korisnika iz njihove nadležnosti da su zaista poštovana načela zakonitog, namjenskog i svrhovitog korištenja sredstava te da je uspostavljen i funkcionira učinkovit i djelotvoran sustav financijskog upravljanja i kontrola.

	 Uredbom je postupak provjere sadržaja Izjave o fiskalnoj odgovornosti propisan na način da nadležna jedinica lokalne samouprave za svakog obveznika provjerava formalni sadržaj Izjave i Upitnika koje im dostavljaju njihovi proračunski korisnici i nadležna jedinica lokalne samouprave tijekom  proračunske godine provjerava, za svakog proračunskog korisnika, a na odabranom uzorku pitanja iz Upitnika, Izjavu i Upitnik.

1. ODREDNICE PRIHODA I RASHODA PRORAČUNA JEDINICA LOKALNE I PODRUČNE (REGIONALNE) SAMOUPRAVE

Proračunski i izvanproračunski korisnici jedinica lokalne i područne(regionalne) samouprave obvezni su izrađivati financijske planove u skladu s odredbama Zakona o proračunu (NN 144/21), Pravilnika o proračunskim klasifikacijama (NN 4/2024 i 122/25) i Pravilnika o proračunskom računovodstvu i računskom planu (NN 158/23 i 154/24) te se pridržavati ovih Uputa.
	

1. METODOLOGIJA IZRADE PRORAČUNA JEDINICE LOKALNE I PODRUČNE  (REGIONALNE) SAMOUPRAVE

Metodologija izrade proračuna propisana je Zakonom o proračunu i podzakonskim aktima: 
Pravilnikom o proračunskim klasifikacijama i Pravilnikom o proračunskom računovodstvu i Računskom planu. 
Proračunski korisnici jedinica lokalne i područne (regionalne) samouprave dužni su, kao i prethodnih godina, u svom financijskom planu iskazati sve svoje prihod i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje dijela rashoda korisnika izravno s računa proračuna. Upravna vijeća i ostala upravljačka tijela proračunskih korisnika jedinica dužna su usvojiti financijske planove do kraja godine, kako bi se od 01. siječnja 2027. godine mogle preuzimati i izvršavati nove obveze. 

	U skladu s Pravilnikom o proračunskim klasifikacijama jedinice lokalne i područne samouprave obvezne su utvrditi programe te zajedničke aktivnosti i projekte za proračunske korisnike iz svoje nadležnosti.  Zajedničke aktivnosti i projekte, koje jedinica lokalne i područne  samouprave definira, proračunski korisnik može dodatno razraditi za svoje potrebe uz prethodne konzultacije s Jedinstvenim upravnim odjelom Općine Vojnić.

	Financijski plan  korisnika  treba biti uravnotežen. Izuzet prihoda i rashoda (korisnici najčešće nemaju primitaka i izdataka) potrebno je u plan uključiti i predviđeni manjak, odnosno višak prihoda te i s navedenim bilančnim kategorijama postići uravnoteženje. 

	Ministarstvo financija je Uputama za izradu proračuna jedinice za razdoblje 2027. - 2029. dalo upute za uključivanje značajnog manjka odnosno viška kroz izmjene i dopune proračuna jedinice, uključivanje višegodišnjeg kapitalnog projekta koji se financira iz zaduživanja u izmjenama i dopunama proračuna, planiranje višegodišnjeg EU projekta za koji treba osigurati pred financiranje iz općih prihoda i primitaka ili vlastitih prihoda jedinice i uključivanje svih prihoda i primitaka te rashoda i izdataka škola u proračun. 

Navedenih uputa potrebno je pridržavati se i kod izrade proračuna i prijedloga financijskog plana proračunskih i izvanproračunskih korisnika za razdoblje 2026. - 2028.


LIMIT UKUPNIH RASHODA JEDINSTVENOG UPRAVNOG ODJELA
	JUO
	OSTVARENO 2025.
	PLAN 2026.
	PLAN 2027.
	PROJEKCIJA 2028.
	PROJEKCIJA 2029.

	UKUPNI RASHODI/IZDACI
	2.914.254,45
	11.737.957,50
	11.764.867,50
	5.824.127,50
	5.824.127,50



	Člankom 38. Zakona o proračunu ( NN 144/21) te člankom 29. Pravilnika o planiranju u sustavu proračuna (NN 1/2024) utvrđeno je da predstavničko tijelo donosi proračun za 2027. godinu na razini skupine ( drugoj razini računskog plana). Projekcije za 2028. i 2029. godinu  usvajaju se na razini skupine (druga razina računskog plana). Ograničenje koje moraju poštivati jedinice lokalne samouprave i njihovi proračunski korisnici jest također druga razina ekonomske klasifikacije. 

Usvajanje proračuna jedinica, a time i financijskih planova korisnika, na  višoj razini ekonomske klasifikacije znači kršenje odredbi Zakona o proračunu, a istodobno ne donosi pomake u transparentnosti proračuna. Na ovaj način proračunu i proračunskim korisnicima ne daje se potrebna fleksibilnost u izvršavanju proračuna i financijskog plana, a upravo su oni ti koji su odgovorni za kvalitetno provođenje svojih programa ( aktivnosti i projekata), ali u skladu s usvojenim proračunom i financijskim planom.
	Člankom 15. Zakona o proračunu propisano je ključno proračunsko načelo, načelo transparentnosti, koje kaže  da se  proračun i projekcije objavljuju u službenom glasilu jedinice lokalne i područne samouprave, kako bi javnost i svi zainteresirani imali uvidu u način trošenja proračunskih sredstava.

Jedinice lokalne i područne (regionalne) samouprave obvezne su prema Zakonu o proračunu objaviti u službenom glasilu, odnosno na internetskim stranicama:

· proračun i projekcije;
· odluku o privremenom financiranju:
· izmjene i dopune proračuna;
· godišnji i polugodišnji izvještaj o izvršenju te
· godišnje financijske izvještaje.

Jedan od načina poboljšanja komunikacije građana i lokalne i područne (regionalne) samouprave može postati i vodič za građane uz proračune jedinica lokalne i područne (regionalne) samouprave. Vodič se može tiskati i/ili objaviti na mrežnim stranicama. Cilj je vodiča na jednostavan način upoznati građane s osnovnim pojmovima iz područja financija lokalne i područne (regionalne) samouprave, sadržajem proračuna, raspoloživim izvorima financiranja i prijedlogom ključnih programa, projekata i aktivnosti koji se planiraju financirati iz tih izvora u srednjoročnom razdoblju.

1. METODOLOGIJA IZRADE PRIJEDLOGA FINANCIJSKOG PLANA PRORAČUNSKOG KORISNIKA JLP(R)S

Metodologija za izradu financijskih planova proračunskih korisnika propisana je Zakonom o proračunu i odredbama podzakonskih akata kojima se regulira provedba navedenoga Zakona: Pravilnika o proračunskom računovodstvu i računskom planu i Pravilnika o proračunskim klasifikacijama te osobito Zakona o fiskalnoj odgovornosti kojim se određuju pravila kojima se ograničava potrošnja i jača odgovornost za zakonito, namjensko i svrhovito korištenje proračunskih sredstava te jača sustav kontrola i nadzora. 

Vezano za nadležnost i proceduru izrade prijedloga financijskog plana proračunskih korisnika Općine Vojnić i vezano uz primjenu Pravilnika o proračunskim klasifikacijama, podsjećamo na sljedeće: 

· Proračunski korisnici Općine prijedlog financijskog plana izrađuju po programskoj, ekonomskoj i funkcijskoj klasifikaciji i po izvorima financiranja. 
· Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. 
· Sukladno članku 13. Pravilnika o proračunskim klasifikacijama Jedinstveni upravni odjel Općine Vojnić dodjeljuje oznake programa, aktivnosti i projekata planiranih u prijedlogu financijskih planova proračunskih korisnika iz svoje nadležnosti. 
· Sukladno članku 19. stavku 3. Pravilnika o proračunskim klasifikacijama Jedinstveni upravni odjel Općine Vojnić određuje nazive i brojčane oznake druge razine izvora financiranja. 

Upravna vijeća i ostala upravljačka tijela proračunskih korisnika jedinica (Dječji vrtić Vojnić, Knjižnica i čitaonica Vojnić) obvezni su usvojiti financijski plan do kraja godine, kako bi se od 1. siječnja 2027. godine mogle preuzimati i izvršavati nove obveze. 

Proračunski korisnici jedinica lokalne i područne (regionalne) samouprave obvezni su izrađivati financijske planove u skladu s odredbama Zakona o proračunu i pridržavati se ovih Uputa.

Proračunski korisnici jedinica lokalne i područne (regionalne) samouprave prihode i primitke, rashode i izdatke za 2027. godinu planiraju na razini skupine (druga razina računskog plana) isto kao za 2028. i 2029. godinu. Temeljem zahtjeva općine proračunski korisnici mogu izrađivati i prijedlog financijskog plana na razini odjeljka (četvrta razina računskog plana). Međutim, upravno vijeće ili drugo upravljačko tijelo obvezno je usvojiti financijski plan korisnika, a predstavničko tijelo proračun za 2027. godinu i projekcije za 2028. i 2029. godinu na razini skupine (druga razina računskog plana).


6. LIMIT UKUPNIH RASHODA ZA KORISNIKE PRORAČUNA (izvor financiranja Općina Vojnić) – plaće i materijalni troškovi
	
	KORISNICI
	OSTVARENO 2025.
	PLAN 2026.
	PLAN 2027.
	PROJEKCIJA 2028.
	PROJEKCIJA 2029.

	KNJIŽNICA I ĆITAONICA  VOJNIĆ
	128.782,76 eur
	497.572,50 eur
	501.172,50 eur
	288.222,50 eur
	288.222,50 eur

	DJEČJI VRTIĆ VOJNIĆ
	398.617,35  eur
	506.140,00 eur
	512.640,00 eur
	478.200,00 eur
	478.200,00 eur







6. LIMIT  ZA PROVEDBU PROGRAMA  (KAPITALNI RASHODI) ZA KORISNIKE PRORAČUNA	
	KORISNICI
	OSTVARENO 2025.
	PLAN 2026.
	PLAN 2027.
	PROJEKCIJA 2028.
	PROJEKCIJA 2029.

	KNJIŽNICA I ĆITAONICA  VOJNIĆ
	1.600,00 eur
	3.700,00 eur 
	3.700,00 eur
	3.700,00 eur
	3.700,00 eur

	DJEČJI VRTIĆ VOJNIĆ
	1.179,75 eur
	41.090,00 eur
	41.090,00 eur
	13.000,00 eur
	13.000,00 eur




Izrada financijskih planova 

Prijedlog financijskog plana proračunskih korisnika jedinica lokalne samouprave za razdoblje 2027. -2029. sastoji se od plana za proračunsku godinu i projekcija za sljedeće dvije godine, a sukladno članku 33. Zakona o proračunu sadrži Opći i Posebni dio te obrazloženje financijskog plana.

Opći dio proračuna, odnosno Opći dio financijskog plana proračunskih korisnika sadrži 
· Sažetak Računa prihoda i rashoda te sažetak Računa financiranja
· Račun prihoda i rashoda i Račun financiranja
· Preneseni višak ili preneseni manjak prihoda nad rashodima
· Višegodišnji plan uravnoteženja

Posebni dio proračuna i financijskog plana proračunskih korisnika sastoji se od Plana rashoda i izdataka iskazanih po izvorima financiranja te ekonomskoj i funkcijskoj klasifikaciji, raspoređenih u programe koji se sastoje od aktivnosti i projekata.

Važno je istaknuti da korisnik mora planirati sve svoje prihode i primitke, te rashode i izdatke po svim propisanim klasifikacijama. Bez obzira na način podmirivanja rashoda to su uvijek rashodi korisnika i kao takvi moraju biti iskazani u financijskim planovima korisnika po izvorima financiranja, a kasnije u njegovim knjigovodstvenim evidencijama te financijskim izvještajima. 

Financijski plan mora biti uravnotežen. 

Obrazloženje financijskog plana proračunskog korisnika je podloga za analiziranje rezultata (učinaka) i oblikovanje budućih ciljeva, usmjeravanje djelovanja proračunskog korisnika te osnova za utvrđivanje odgovornosti. U skladu s člankom 36. Zakona o proračunu proračunski korisnik je dužan uz prijedlog financijskog plana izraditi i dostaviti obrazloženje uz opći dio  prijedloga financijskog plana i obrazloženje uz posebni dio financijskog plana. 

Obrazloženje općeg dijela financijskog plana proračunskog korisnika sadrži:
· Obrazloženje prihoda i rashoda, primitaka i izdataka i 
· Obrazloženje prenesenog manjka/viška financijskog plana, u slučaju da isti postoji

Obrazloženje posebnog dijela  financijskog plana proračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti.

Budući da se financijski plan, odnosno proračun čiji se posebni dio sastoji od financijskih planova proračunskih korisnika, usvaja za trogodišnje razdoblje važno je kroz obrazloženje postići da se proračunski dokumenti pažljivo objašnjavaju, od godine do godine, kako su procjene proračunskih stavki i višegodišnje procjene povezane s višegodišnjim procjenama iz prethodne godine. 

Člankom 38. stavkom 2. i člankom 39. stavkom 2. Zakona o proračunu propisano je da je čelnik proračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog korisnika.
Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo.

Detaljni prikaz sadržaja financijskog plana proračunskog korisnika dan je u nastavku:


FINANCIJSKI PLAN PRORAČUNSKOG KORISNIKA ZA RAZDOBLJE 2027. – 2029.

	SADRŽAJ
	SASTAVNI DIO
	OPIS SASTAVNOG DIJELA

	






Opći dio financijskog plana




	Sažetak Računa prihoda i rashoda Sažetak Računa financiranja
	- ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine 
- ukupni primici od financijske imovine i zaduživanja i izdaci za financijsku imovinu i otplate zajmova

	
	Račun prihoda i rashoda
	- ukupni prihodi i rashodi iskazani prema ekonomskoj klasifikaciji na razini skupine 
- ukupni prihodi i rashodi iskazani prema izvorima financiranja 
- ukupni rashodi iskazani prema funkcijskoj klasifikaciji

	
	Račun financiranja
	- ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema ekonomskoj klasifikaciji na razini skupine 
- ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja

	
	Preneseni višak ili preneseni manjak prihoda nad rashodima
	-ako ukupni prihodi i primici nisu jednaki ukupnim rashodima i izdacima, financijski plan sadrži i preneseni višak ili preneseni manjak prihoda nad rashodima

	
	

Višegodišnji plan uravnoteženja
	- ako proračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se financijski plan donosi 
- ako proračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi

	Posebni dio financijskog plana
	Plan rashoda i izdataka proračunskih korisnika
	- rashodi i izdaci iskazani po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata

1. VREMENSKA DINAMIKA IZRADE PRORAČUNA ZA 2027.-2029. GODINU

1.  Jedinstvenom upravnom odjelu  najkasnije do 20. listopada 2026. godine   moraju  biti dostavljeni zahtjevi za uvrštenje u proračun za sve proračunske, izvanproračunske i ostale korisnike  u skladu s Zakonom o proračunu i propisanom metodologijom za izradu financijskih planova.

2.  Konačna izrada Prijedloga Proračuna za 2027.-2029. te Nacrt prijedloga Odluke o izvršavanju proračuna za 2026. treba biti izrađena od strane Jedinstvenog upravnog odjela u razdoblju od 21.10.2026. - 03.11.2026. godine.

3. Upravno vijeće ili drugo upravljačko tijelo obvezno je usvojiti financijski plan korisnika, a predstavničko tijelo tj. Općinsko vijeće proračun za 2027. godinu do 31.12.2026. godine.

1. PREUZIMANJE MATERIJALA

	Na internet stranici Općine Vojnić www.vojnic.hr možete preuzeti:
· Upute za izradu proračuna jedinica lokalne i područne (regionalne) samouprave za razdoblje 2027. - 2029. godinu.
· Prilog 1 – Obrazac  financijskog plana za proračunskog korisnika jedinice lokalne i područne (regionalne) samouprave.

